13/03/2014 | Administración LocalMunicipal
San Sadurniño
Convocatoria de axudas estudo 2014

A N U N C I O O Pleno deste Concello, na sesión celebrada o día 1 de marzo de 2014, acordou aprobar as “Bases reguladoras para a concesión de bolsas escolares e axudas para gastos derivados de servizos de conciliación da vida laboral e familiar ano 2014”. Mediante o presente expóse ó público o contido desas bases dándose inicio igualmente ó seu prazo de presentación de solicitudes. “EXPOSICIÓN DE MOTIVOS O artigo 80 do capítulo II da Lei orgánica 2/2006, do 3 de maio, de Educación, refírese á compensación das desigualdades na Educación especificando que “co fin de facer efectivo o principio de igualdade no exercicio do dereito á educación, as Administracións públicas desenvolverán accións de carácter compensatorio en relación coas persoas, grupos e ámbitos territoriais que se encontren en situacións desfavorábeis e proverán os recursos económicos e os apoios precisos para iso”. Máis concretamente, o artigo 83 da citada Lei establece taxativamente que “para garantir a igualdade a todos as persoas no exercicio do dereito á educación, os estudantes con condicións socioeconómicas desfavorábeis terán dereito a obter becas e axudas ao estudo. Na ensinanza posobrigatoria as becas e axudas ó estudo terán en conta ademais o rendemento escolar do alumnado”. O acceso ó ensino é un dereito de toda a cidadanía, independentemente da súa situación económica e do seu lugar de residencia. Ao grande esforzo que lle supón ás familias a compra do material escolar, roupa, calzado., para os seus fillos e fillas, hai que engadirlle os gastos de transporte no ensino posobrigatorio, gastos estes últimos, moi superiores pola nosa condición de concello rural. O Concello, como Administración pública máis próxima á cidadanía, pode e debe poñer todos os recursos económicos dos que poida dispoñer para contribuír, mediante o establecemento de bolsas de estudos, aos gastos que lles supón ás familias o ensino dos seus fillos/as. O investimento na educación é sempre unha garantía de futuro para calquera sociedade. Xa que logo, desde o Concello de San Sadurniño considérase necesaria a creación dun sistema regrado de bolsas escolares para estudantes do noso Concello, así como axudas directas as persoas que teñen que recorrer a un servizo que posibilite a conciliación da súa vida laboral e familiar. ARTIGO 1.–OBXECTO. O obxecto destas bases é o de regular a concesión de becas para gastos derivados do estudo e axudas para gastos derivados de gardarías e doutros servizos de conciliación da vida laboral e familiar, por parte do Concello de San Sadurniño, para o ano 2014. Para o financiamento deste programa de bolsas escolares establécese un crédito de contía máxima de 20.000,00 euros, recollidos nos orzamentos municipais para o 2014. Desta cantidade, 15.000,00 euros serán para axudas ó estudo e serán distribuídas segundo o disposto no artigo 2 e 3, respectivamente, das presentes bases. Para o financiamento dos gastos derivados de servizos de conciliación da vida laboral e familiar, establécese un crédito de contía máxima de 3.000,00 euros e serán distribuídos segundo o establecido no artigo 4 destas bases. Os 2.000,00 euros restantes serán para atender posíbeis casos de situacións socioeconómicas especiais, previo informe social con proposta da cantidade e que serán valorados polos departamentos municipais de benestar social e educación e igualdade. ARTIGO 2.–BECAS PARA ESTUDOS POSOBRIGATORIOS.2.1.) Persoas beneficiarias. Alumnado que curse estudos posobrigatorios regrados (bacharelatos, ciclos formativos, estudos universitarios oficiais de grao e de terceiro ciclo) en centros públicos fóra do Concello de San Sadurniño e dentro do territorio de Galicia.2.2.) Requisitos específicos das persoas beneficiarias. a) Estar matriculados no curso completo dos estudos que se realizan, agás no caso dos que fagan estudos universitarios que deberán estar matriculados, como mínimo, no 50% dos créditos do curso correspondente. b) Que segundo o artigo 6 a renda anual da unidade familiar non supere os 18.000,00 euros. c) Estar empadroado/a no Concello de San Sadurniño, con data de alta no padrón municipal anterior á aprobación destas bases polo Pleno do Concello de San Sadurniño. d) Estar ao corrente das súas obrigas fiscais e coa Seguridade Social, extremo que se comprobará de oficio polo propio concello. e) Non estar incurso en causa de prohibición para percibir axudas públicas.2.3.) Nota media do curso anterior. A efectos de aplicar os criterios de valoración recollidos no artigo 7, a nota media do curso anterior obterase calculando a media aritmética das cualificacións numéricas que consten no expediente. Para o cálculo desta media non se computarán as materias de atención educativa e relixión. Se as notas veñen expresadas como cualificacións literais, considerarase a seguinte táboa de equivalencias para obter a media aritmética: 2.4.) Contía máxima da bolsa. A contía máxima da bolsa para os estudos posobrigatorios será de 600 euros.2.5.) Solicitudes e prazo de presentación. As solicitudes, asinadas polas propias persoas beneficiarias ou polos seus representantes legais no caso dos menores de idade, deberán formularse no modelo que figura como ANEXO I a estas bases, e presentarase no Rexistro do Concello durante o prazo dun mes, a contar dende o día seguinte ó da publicación no Boletín Oficial da Provincia da Coruña.2.6.) Documentación requirida. – Impreso de solicitude, debidamente cumprimentado. – Certificado de empadroamento e convivencia (Expedirase de oficio por parte do Concello). – Fotocopia compulsada do resgardo de matrícula escolar do solicitante da bolsa ou no seu defecto certificado do centro escolar no que estea matriculado. – Plano de estudos oficial. – Fotocopia da declaración da renda do exercicio 2012 de todos os membros computables da unidade familiar. – Certificado do expediente académico do curso anterior. – Certificación da conta bancaria da persoa solicitante onde se recibirá a bolsa. ARTIGO 3.–BOLSAS ESCOLARES PARA ESTUDOS OBRIGATORIOS.3.1.) Persoas beneficiarias. Alumnado que curse estudos obrigatorios regrados (Educación Infantil, Primaria e Secundaria Obrigatoria) en centros públicos do Concello de San Sadurniño ou concellos limítrofes.3.2.) Requisitos específicos das persoas beneficiarias. a) Que segundo o artigo 6 a renda anual da unidade familiar non supere os 6.000,00 euros. b) Estar empadroado/a no Concello de San Sadurniño, con data de alta no padrón municipal anterior á aprobación destas bases polo Pleno do Concello de San Sadurniño. c) Estar ó corrente das súas obrigas fiscais e coa Seguridade Social, extremo que se comprobará de oficio polo propio Concello. d) Non estar incurso en causa de prohibición para percibir axudas públicas.3.3.) Contía máxima da bolsa. A contía máxima da bolsa para os estudos obrigatorios será de 200 euros.3.4.) Solicitudes e prazo de presentación. As solicitudes, asinadas polos representantes legais do/a menor, deberán formularse no modelo que figura como ANEXO I a estas bases, e presentarase no Rexistro deste Concello durante o prazo dun mes, a contar dende o día seguinte ó da publicación no Boletín Oficial da Provincia da Coruña.3.5.) Documentación requirida. a) Impreso de solicitude, debidamente cumprimentado. b) Certificado de empadroamento e convivencia (expedirase de oficio por parte do Concello). c) Fotocopia compulsada do resgardo de matrícula escolar do/a menor ou no seu defecto certificado do centro escolar no que estea matriculado. d) Fotocopia da declaración da renda do exercicio 2012 de todos os membros computables da unidade familiar. e) Certificación da conta bancaria da persoa solicitante onde se recibirá a bolsa. ARTIGO 4.–AXUDAS PARA GASTOS DERIVADOS DE SERVIZOS DE CONCILIACIÓN DA VIDA LABORAL E FAMILIAR.4.1.) Persoas beneficiarias. Pais e nais ou titores legais con fillos/as de idades entre 0 e 3 anos que acudan a servizos que posibiliten a conciliación da vida laboral e familiar.4.2.) Requisitos específicos das persoas beneficiarias. a) Que segundo o artigo 6 a renda anual da unidade familiar non supere os 22.000,00 euros. b) Estar empadroado/a no Concello de San Sadurniño, con data de alta no padrón municipal anterior á aprobación destas bases no Pleno do Concello de San Sadurniño. c) Estar ó corrente das súas obrigas fiscais e coa Seguridade Social, extremo que se comprobará de oficio polo propio concello. d) Non estar incurso en causa de prohibición para percibir axudas públicas.4.3.) Contía máxima da bolsa. A contía da bolsa será o 50% dos gastos xustificados cun importe máximo de 300 euros por fillo/a inscrito/a nun servizo de conciliación.4.4.) Solicitudes e prazo de presentación. As solicitudes, asinadas polos representantes legais do/a menor, deberán formularse no modelo que figura como ANEXO I a estas bases, e presentarase no Rexistro deste Concello ata o 15 de novembro de 2014.4.5.) Documentación requirida. a) Impreso de solicitude, debidamente cumprimentado. b) Certificado de empadroamento e convivencia (Expedirase de oficio por parte do Concello) c) Fotocopia da declaración da renda do exercicio 2012 de todos os membros computables da unidade familiar. d) Certificación da conta bancaria da persoa solicitante onde se recibirá a bolsa. e) Facturas asinadas e/ou seladas polo órgano competente do servizo de conciliación empregado correspondentes á anualidade 2014. f) Xustificante de pago do gasto realizado. ARTIGO 5.–UNIDADE FAMILIAR. A efectos destas bases reguladoras, considerarase que compoñen a unidade familiar: – Pais non separados legalmente e, no seu caso, o titor/a ou persoa encargada da garda e protección do/a menor. – Os/as fillos /as menores de 26 anos que figuren no certificado de empadroamento e convivencia. – Os/as fillos/as maiores de 25 anos con discapacidade física, psíquica ou sensorial igual ou superior ao 33% ou incapacitados xudicialmente. – Cando non exista vínculo matrimonial a unidade familiar entenderase constituída polo pai, a nai e todos os descendentes de cada un deles que convivan con eles e que reúnan as características anteriormente citadas. – No caso de separación ou divorcio, non se considerará membro da unidade familiar aquel que non conviva coa persoa solicitante da bolsa. En cambio, terá a consideración de membro computable o novo cónxuxe ou persoa unida ao pai/nai e que si conviva coa persoa solicitante da bolsa. A separación ou divorcio acreditarase mediante sentenza xudicial que determine a mesma ou convenio regulador onde conste a custodia do/a menor. – No caso de falecemento dalgún dos proxenitores do alumno/a que convivisen con el, dita circunstancia acreditarase mediante achega do certificado de defunción. ARTIGO 6.–RENDA ANUAL DA UNIDADE FAMILIAR. A renda anual da unidade familiar será a suma do establecido na base liquidable xeral e na base liquidable do aforro que consten na/s correspondente/s declaración/s do IRPF do último exercicio. Nos casos en que non exista obriga de presentar declaración do IRPF, tomaranse os datos reflectidos no certificado de renda emitido pola AEAT. En base ós datos proporcionados neste certificado, deducirase a cantidade correspondente por cónxuxe e/ou por fillos/as sobre os rendementos brutos especificados. Para ámbolos dous casos, o Concello requirirá dita documentación ás persoas solicitantes e poderá comprobar dita información coa AEAT. Procederase á autorización ao Concello para obter da AEAT estes datos mediante a sinatura do modelo de solicitude por parte de todas as persoas membros da unidade familiar (cónxuxes, descendentes maiores de 18 anos e menores de 26, e descendentes maiores de 25 anos con minusvalía). ARTIGO 7.–CRITERIOS DE VALORACIÓN. Co fin de proceder á distribución do orzamento entre as solicitudes presentadas para estudos obrigatorios e posobrigatorios, os servizos técnicos do Concello valorarannas tendo en conta os seguintes criterios: a) Por nivel de renda, considerada segundo o establecido no artigo 6: a) De 0 a 3.499 euros, 16 puntos b) De 3.500 a 4.499 euros, 15 puntos. c) De 4.500 a 5.499 euros, 14 puntos. d) De 5.500 a 6.499 euros, 13 puntos. e) De 6.500 a 7.499 euros, 12 puntos. f) De 7.500 a 8.499 euros, 11 puntos. g) De 8.500 a 9.499 euros, 10 puntos. h) De 9.500 a 10.499 euros, 9 puntos. i) De 10.500 a 11.499 euros, 8 puntos. j) De 11.500 a 12.499 euros, 7 puntos. k) De 12.500 a 13.499 euros, 6 puntos. l) De 13.500 a 14.499 euros, 5 puntos. m) De 14.500 a 15.499 euros, 4 puntos. n) De 15.500 a 16.499 euros, 3 puntos. o) De 16.500 a 17.499 euros, 2 puntos. p) De 17.500 a 18.000 euros, 1 punto. q) De máis de 18.000 euros, 0 puntos. b) Para os estudos posobrigatorios, por expediente académico, segundo o apartado 3 do artigo 2: r) De 0 a 4,99 - 0 puntos. s) De 5 a 5,99 - 1 puntos. t) De 6 a 6,99 - 2 puntos. u) De 7 a 7,99 - 3 puntos. v) De 8 a 8,99 - 4 puntos. w) De 9 a 10 - 5 puntos. ARTIGO 8.–CÁLCULO DA CONTÍA DA BOLSA. Para o cálculo das bolsas para estudos obrigatorios e posobrigatorios aplicarase a seguinte fórmula: Vp=15.000/Np Vp: Valor en euros de cada punto Np: Suma dos puntos obtidos por todas as solicitudes A contía da bolsa concedida será o resultado da multiplicación do valor de Vp polo número de puntos obtidos en cada solicitude. ARTIGO 9.–CONCESIÓN DA BOLSA. No suposto de que a documentación non cumpra cos requisitos esixidos ou que a documentación aportada teña erros ou sexa insuficiente, requirirase ao solicitante que no prazo de 10 días naturais emende a falta e aporte os documentos preceptivos, con indicación de que de así non o fixer, de conformidade co establecido no art.71 da Lei 30/1992, do 26 de novembro, LRXPAC, considerarase desistido da súa petición, previa resolución, que será ditada nos termos previstos no seu art.42. Unha vez rematados os respectivos prazos de presentación, os servizos técnicos do Concello procederán á valoración dos expedientes. Asemade, realizarán cantas actuacións estimen necesarias para determinar os datos económicos da unidade familiar e comprobar que a información recibida por parte do solicitante é certa, para formular as propostas de resolución. Asemade, poderase requirir polo Concello a presentación da documentación oficial acreditativa relativa a aqueles aspectos que se estimen oportunos, para xustificar ingresos non declarables ou calquera outra circunstancia a ter en conta. De seguido, os expedientes, cos informes pertinentes e propostas de resolución, serán fiscalizados polo Interventor municipal, e a resolución corresponderá á Xunta de Goberno Local. Posteriormente, notificarase ás persoas solicitantes a puntuación obtida, contía e causa de desestimación, se é o caso. Contra esta resolución poderanse interpor reclamacións durante un prazo de 10 días naturais. Finalizado este prazo, e resoltas as posibles reclamacións por parte do mesmo órgano que as ditou, confeccionarase a relación definitiva. ARTIGO 10.–PAGAMENTO DA BOLSA. O pagamento das axudas realizarase, pola cantidade correspondente, á persoa solicitante, mediante transferencia bancaria ó seu nome na conta que acheguen coa solicitude. ARTIGO 11.–XUSTIFICACIÓN. As axudas concedidas ao abeiro das presentes bases, deberán ser xustificadas nos termos establecidos na lexislación vixente. O Concello facilitará e comunicará a AEAT, no seu caso, o contido deste expediente. ARTIGO 12.–NORMATIVA SUBSIDIARIA. Para o non previsto nestas bases, aplicaranse as normas xerais contidas nas bases de execución do orzamento xeral do Concello de San Sadurniño do 2014, o disposto na Lei 38/2003, do 17 de novembro, xeral de subvencións, no RD 887/2006, do 21 de xullo, polo que se aproba o Regulamento da antedita lei, na Lei 9/2007, do 13 de xuño, de subvencións de Galicia e demais normativa aplicable. ANEXO I a) DATOS DA PERSOA SOLICITANTE (sempre maior de idade) b) TIPO DE AXUDA (marcar cun “X”) c) DATOS DO/A ALUMNO/A (só no caso de estudos obrigatorios e posobrigatorios) d) PERSOAS QUE COMPOÑEN A UNIDADE FAMILIAR (segundo o art.5 destas bases) San Sadurniño, _____ de _____________________ de 2014. Asinado: o/a solicitante SR. ALCALDE-PRESIDENTE DO CONCELLO DE SAN SADURNIÑO Aos efectos da Lei Orgánica 15/1999, infórmaselle de que os seus datos persoais son obxecto de tratamento nun ficheiro cuxa finalidade é a xestión e administración da base de datos de solicitudes do Concello de San Sadurniño, que como responsable do dito ficheiro, comprométese, na utilización dos datos incluídos, a respectar a súa privacidade e a empregalos de acordo coa súa finalidade, ademais de garantir o exercicio dos dereitos de acceso, rectificación e cancelación. A presentación desta solicitude implicará a autorización ao Concello para obter da AEAT os datos necesarios para determinar o nivel de renda, así como aquelas outras informacións acreditativas das situacións persoais alegadas e que estean en poder dalgunha administración pública. ANEXO II AUTORIZACIÓN PARA QUE O CONCELLO DE SAN SADURNIÑO POIDA SOLICITAR DATOS Á AXENCIA TRIBUTARIA RELATIVOS AO NIVEL DA RENDA (IRPF) E AO CUMPRIMENTO DE OBRIGAS TRIBUTARIAS A/s persoa/s abaixo asinante/s autoriza/n ao Concello de San Sadurniño á solicitar da Axencia Estatal de Administración Tributaria información de natureza tributaria para o recoñecemento, seguimento e control da concesión da convocatoria de BOLSAS ESCOLARES E AXUDAS PARA GASTOS DE SERVIZOS DE CONCILIACIÓN DA VIDA LABORAL E FAMILIAR. A presente autorización outórgase exclusivamente para o/s procedemento/s sinalado/s, e en aplicación do establecido pola disposición adicional cuarta da Lei 40/1998, que mantén a súa vixencia tras a entrada en vigor do Real decreto lexislativo 3/2004, polo que se aproba o texto refundido da Lei do imposto sobre a renda das persoas físicas, e no artigo 95.1 k) da Lei 58/2003, xeral tributaria, que permiten, logo da autorización da persoa interesada, a cesión dos datos tributarios que precisen as administracións públicas para o desenvolvemento das súas funcións. INFORMACIÓN TRIBUTARIA AUTORIZADA: datos que posúa a Axencia Tributaria do imposto sobre a renda das persoas físicas do exercicio 2012 e do cumprimento das súas obrigas tributarias. DATOS DA PERSOA SOLICITANTE DA AXUDA DETALLADA QUE OUTORGA A AUTORIZACIÓN DATOS DOUTROS MEMBROS DA UNIDADE FAMILIAR DA PERSOA SOLICITANTE CUXOS INGRESOS SON COMPUTABLES PARA O RECOÑECEMENTO, SEGUIMENTO OU CONTROL DA AXUDA (só maiores de 18 anos) San Sadurniño, ____ de ____________ de 2014. Aos efectos da Lei orgánica 15/1999, infórmaselle de que os seus datos persoais son obxecto de tratamento nun ficheiro cuxa finalidade é a xestión e administración da base de datos de solicitudes do Concello de San Sadurniño, que como responsable do dito ficheiro, comprométese, na utilización dos datos incluídos, a respectar a súa privacidade e a empregalos de acordo coa súa finalidade, ademais de garantir o exercicio dos dereitos de acceso, rectificación e cancelación.” San Sadurniño, 5 de marzo de 2014. O ALCALDE Secundino García Casal.